# אן דן דינו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אן דן דינו הוא משחק ספירה: משחק עזר המשמש לילדים כדי לקבל החלטות. זהו שיר משחק, בעל מספר הברות גדול. בכל הברה מצביע הילד המבצע את השיר על אחת האפשרויות העומדת בפניו, לפי סדר קבוע. מכיוון שרוב הילדים אינם סופרים את מספר ההברות בשיר, ויתכן שאינם יודעים למצוא שארית, הילדים מתייחסים לתוצאת השיר כאל מעין הגרלה אקראית, אף כי יש מהם שיעמדו על שארית השיר בחלוקה בשתיים בטרם יחדלו להשתמש בו לביצוע הגרלות, ויעברו לכלים אקראיים יותר כגון אבן נייר ומספריים.

## [עריכה] מילות שיר המשחק

"אן דן דינו, סוף על הקטינו
סוף על הקטי קטו
אליק בליק בום."

יש המאריכים את השיר במילים כגון:

"בום בום בום
תפוח א-אדום
חצי נתתי לאחותי
חצי השארתי בשבילי."

או

"בום בום בום
תפוח אדום
איש אחד הלך הלך
ונפל לתוך הפח
ולא, וכן, צולע ומסכן

או

"בום בום בום
פתח את האלבום
שם תראה אותי
ביום הולדתי"

או

"תי, תי, תי
אחותי!
המלך אמר לספור עד עשר!"

יש הסופרים עד עשר לאחר מכן (בעיקר בגרסאות המציינות ספירה עד עשר, אך גם באחרות), פעולה שהיא כמובן מיותרת לחלוטין בביצוע בחירה בין שתי אפשרויות.

### [עריכה] גרסאות נוספות

גרסה נוספת של שיר ספירה לקבלת החלטות הינה אבא הלך לכדורגל:

אבא הלך לכדורגל
הוא שבר שם את הרגל
אימא אמרה לספור עד עשר
והכל יהיה בסדר

## [עריכה] משחק ספירה כמשחק עיקרי

לעיתים הופך משחק העזר למשחק בפני עצמו, כאשר הילדים חוקרים את אקראיות תוצאת משחק הספירה. גרסה המתאימה לכך במיוחד היא המשחק קווה קווה דה לה עומר. במשחק זה מחזיקים השחקנים את כף יד ימינם מעל כף יד שמאלו של השחקן אשר לימינם. כל שחקן, כאשר הוא מקבל מכה על כף ידו הימנית, מכה על כף ידו השמאלית (שמעליה מונחת כף ידו הימנית של השחקן הבא). פעולה זו, אשר עשויה להפוך אלימה בחוגים מסוימים, כאשר האתגר הוא לא להראות כי המכה כאבה, מסתיימת עם תום השיר בזוג שחקנים. מטרתו של הימני שבהם להכות על כף ידו של השמאלי. מטרת השמאלי למשוך את כף ידו מתוך ידו של הימני, אך אסור לו לעשות כן בטרם החל הימני בתנועתו. השחקן אשר לא השיג את מטרתו נפסל ויוצא מן המשחק. כדי להכריע את המשחק סופית, יש המשתמשים במלחמת אגודלים בשלב האחרון.

## [עריכה] ראו גם

- משחקי ידיים
- משלושה יוצא אחד

## [עריכה] קישורים חיצוניים

- השיר אן דן דינו מילים ולחן שייקה פייקוב, ביצוע יפה ירקוני.

מקור: http://he.wikipedia.org../../../%D7%90/%D7%9F/_/%D7%90%D7%9F_%D7%93%D7%9F_%D7%93%D7%99%D7%A0%D7%95.html

קטגוריות: משחקי ילדים | משחקי מזל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch